
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 165
                                                                    31 iulie 2025
privind vânzarea unor imobile cu destinaţia de locuinţe, trecute în proprietatea statului, în baza Legii nr. 112/1995 și mandatarea societății Apă Termic Transport S.A. pentru efectuarea demersurilor în vederea finalizării vânzării de imobile cu destinaţia de locuinţe, în baza Legii nr. 112/1995

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.307/23.06.2025 şi la Consiliul Local Sighișoara cu nr. 23.824/24.07.2025, de referatul de aprobare, înregistrat cu nr. 20.306/23.06.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea societății Apă Termic Transport S.A.;

Având în vedere prevederile Hotărârii Consiliului Local Sighișoara nr. 126/30.05.2023 privind aprobarea delegării gestiunii activităților de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului;


Având în vedere Contractul de delegare a gestiunii serviciului public de administrare a fondului locativ şi spaţii cu altă destinaţie decât locuinţă aflate în domeniul privat al Municipiului Sighişoara şi în domeniul privat al statului, înregistrat la Municipiul Sighişoara cu nr. 20.284/08.06.2023, iar la S.C. Apă Termic Transport S.A. cu nr. 1.297/08.06.2023, aprobat prin Hotărârea Consiliului Local Sighișoara nr. 126/30.05.2023 privind aprobarea delegării gestiunii activităților de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului;

Având în vedere că acestui operator de servicii publice, respectiv societății Apă Termic Transport S.A., i-a fost încredinţată în continuare gestiunea serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului, societate având ca acționar unic, Consiliul Local al Municipiului Sighișoara, societate care asigură prestarea și a altor servicii și activități din sfera serviciilor publice;

Având în vedere prevederile Hotărârii Consiliului Local Sighișoara nr. 143/26.09.2024 privind mandatarea societății Apă Termic Transport S.A. pentru vânzarea imobilelor - locuințe, în baza Legii nr. 112/1995 și aprobarea Regulamentului pentru vânzarea imobilelor - locuințe, în baza Legii nr. 112/1995;

Având în vedere prevederile art. 9 din Legea nr. 112/1995 pentru reglementarea situației juridice a unor imobile cu destinația de locuințe, trecute în proprietatea statului, cu modificările și completările ulterioare, coroborate cu dispoziţiile art. 42 alin. (3) din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare, precum și prevederile Hotărârii Guvernului nr. 20/1996 pentru stabilirea Normelor metodologice privind aplicarea Legii nr. 112/1995 pentru reglementarea situației juridice a unor imobile cu destinația de locuințe, trecute în proprietatea statului, republicată;

Având în vedere prevederile art. 6 alin. (1) și alin. (2) din Regulamentul privind vânzarea imobilelor - locuințe, în baza Legii nr. 112/1995, aprobat prin Hotărârea Consiliului Local Sighișoara nr. 143/26.09.2024;

Având în vedere solicitările de cumpărare a unor imobile - locuință, în baza Legii nr. 112/1995, formulate de chiriași, titulari ai contractelor de închiriere;

Având în vedere dispoziţiile din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
Având în vedere Raportul de specialitate cu nr. 1.195/20.06.2025, al S.C. Apă Termic Transport S.A., înregistrat la Municipiul Sighişoara cu nr. 20.304/23.06.2025, prin care se propune vânzarea unor imobile cu destinaţia de locuinţe, trecute în proprietatea statului, în baza Legii nr. 112/1995 și mandatarea societății Apă Termic Transport S.A. pentru efectuarea demersurilor în vederea finalizării vânzării de imobile cu destinaţia de locuinţe, în baza Legii nr. 112/1995;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a” şi “c”, alin. (3) lit. “d”, alin. (6) lit. “b”, alin. (7) lit. “q”, alin. (14), art. 139 alin. (2) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. (1) Se aprobă vânzarea imobilului situat în Municipiul Sighișoara, str. Mihai Eminescu, nr. 79, județ Mureș, înscris în Cartea Funciară nr. 55051 Sighișoara, având număr cadastral/topografic 421, către doamna Slava Teresia - Maria, imobil pe care îl deține și în prezent, conform contractului de închiriere nr. 410/10.06.2013, așa cum a fost modificat și completat prin actele adiționale încheiate.

(2) Se aprobă prețul de vânzare al imobilului prevăzut la alineatul precedent, care este de 94.987 lei, conform Raportului de evaluare întocmit de evaluatorul autorizat/certificat A.N.E.V.A.R., anexa nr. 1 la prezenta hotărâre, preț care va fi actualizat la data vânzării efective, în situația în care, contractul de vânzare nu se încheie în termen de 3 luni de la data adoptării prezentei hotărâri.

Art. 2. (1) Se aprobă vânzarea imobilului situat în Municipiul Sighișoara, loc. Hetiur, nr. 107, județ Mureș, înscris în Cartea Funciară nr. 60088 Sighișoara, având număr cadastral/topografic 376, către domnul Doca Nicolae și doamna Doca Aurelia - Floarea, imobil pe care îl dețin și în prezent, conform contractului de închiriere nr. 824/09.05.1999, așa cum a fost modificat și completat prin actele adiționale încheiate.

(2) Se aprobă prețul de vânzare al imobilului prevăzut la alineatul precedent, care este de 122.098 lei, conform Raportului de evaluare întocmit de evaluatorul autorizat/certificat A.N.E.V.A.R., anexa nr. 2 la prezenta hotărâre, preț care va fi actualizat la data vânzării efective, în situația în care, contractul de vânzare nu se încheie în termen de 3 luni de la data adoptării prezentei hotărâri.

Art. 3. (1) Se aprobă vânzarea imobilului situat în Municipiul Sighișoara, loc. Hetiur nr. 118, județ Mureș, înscris în Cartea Funciară nr. 55983 Sighișoara, având număr cadastral/topografic 346 – C1, către domnul Bența Cornel și doamna Bența Elena, imobil pe care îl dețin și în prezent, conform contractului de închiriere nr. 820/09.05.1999, așa cum a fost modificat și completat prin actele adiționale încheiate.
(2) Se aprobă prețul de vânzare al imobilului prevăzut la alineatul precedent, care este de 159.612 lei, conform Raportului de evaluare întocmit de evaluatorul autorizat/certificat A.N.E.V.A.R., anexa nr. 3 la prezenta hotărâre, preț care va fi actualizat la data vânzării efective, în situația în care, contractul de vânzare nu se încheie în termen de 3 luni de la data adoptării prezentei hotărâri.

Art. 4. Se împuternicește societatea Apă Termic Transport S.A., operator de servicii publice, căreia i-a fost încredinţată în continuare gestiunea serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului, având ca acționar unic, Consiliul Local al Municipiului Sighișoara, societate care asigură prestarea și a altor servicii și activități din sfera serviciilor publice, tocmai pentru aceste motive, în vederea emiterii acordurilor prealabile pentru actualizarea cărților funciare, respectiv de apartamentare, unificare ori dezmembrare sau orice altă operațiune de carte funciară necesară în scopul finalizării vânzării imobilelor cu destinaţia de locuinţe, în baza Legii nr. 112/1995, aflate în administrarea societății, conform contractului de delegare a gestiunii serviciului public de administrare a fondului locativ şi spaţii cu altă destinaţie decât locuinţă aflate în domeniul privat al Municipiului Sighişoara şi în domeniul privat al statului, înregistrat la Municipiul Sighişoara cu nr. 20.284/08.06.2023, iar la societatea Apă Termic Transport S.A. cu nr. 1.297/08.06.2023.

Art. 5. Se împuternicește societatea Apă Termic Transport S.A. în vederea semnării tuturor cererilor și actelor necesare în scopul finalizării vânzării imobilelor cu destinaţia de locuinţe, în baza Legii nr. 112/1995, aflate în administrarea societății, conform contractului de delegare a gestiunii serviciului public de administrare a fondului locativ şi spaţii cu altă destinaţie decât locuinţă aflate în domeniul privat al Municipiului Sighişoara şi în domeniul privat al statului, înregistrat la Municipiul Sighişoara cu nr. 20.284/08.06.2023, iar la societatea Apă Termic Transport S.A. cu nr. 1.297/08.06.2023.

Art. 6. Acordul prealabil se emite în baza cererii adresate societății Apă Termic Transport S.A., de către persoana interesată.

Art. 7. (1) Cererea privind operațiunea de carte funciară se întocmește după obținerea acordului prealabil și în condițiile arătate în acesta.

(2) Toate costurile aferente operațiunii de carte funciară cad în sarcina persoanei interesate, inclusiv costurile privind întocmirea documentației necesare.
Art. 8. Societatea Apă Termic Transport S.A. are obligația de a urmări stadiul cererilor și de a întreprinde orice măsuri necesare în vederea finalizării în bune condiții a vânzărilor de imobile.

Art. 9. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și reprezentanţii societății Apă Termic Transport S.A. 

Art. 10. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judetului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

    Șoneriu Mihai - Marcel
                                                                                                        Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  1 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic – Serviciul Administraţie Publică Locală;
  1 ex. Comisia tehnică mixtă de specialitate pentru analizarea solicitărilor de cumpărare a imobilelor – locuințe în baza Legii nr. 112/1995;

  5 ex. S.C. Apă Termic Transport S.A. 
22 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 165/31.07.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


